
ANTIQUITAS  MORBI. 


Quamvis  inter  plerosque  medicos  convenit, 
hujus  aeque  ac  caeterorum  exanthematum  an¬ 
tiquos  inscios  fuisse,  mihi  tamen  incertum 
fateor  etiamnum  videri.  Hippocratem,  Cel¬ 
sum  et  Galenum,  de  aliis  morbis  et  longe 
levioris  discriminis,  tanta  cura,  tanto  labore 
disserentes,  has  febres  humano  generi  tam 
pestiferas,  si  in  Graecia  aut  Italia,  ante  Ara- 
bum  tempus,  extitissent,  haud  silentio  prae- 

terituros  fuisse,  arbitrantur.  Contra  haec, 
quamquam  neque  Rhazi  affirmanti,  neminem 
Galeno  sedulo  perlecto,  posse  asserere,  hunc 
mala  proposita  prorsus  ignorasse,  neque 
Batemanno  assentior,  eandem  sententiam 
argute  vindicanti,  parum  abest  tamen  quin 
opinor,  scripta  ipsorum  grave  quidem  ut¬ 
cunque  diffusum  testimonium  praebere,  quo 
opinio  diversa  nitatur.  Satis  habebant  Graeci 
et  Romani,  Batemanno  auctore,  hasce  omnes 
febres  communi  nomine  contagiosas  nuncu¬ 
pare  ;  a  Galeno  quoque  et  antecessoribus  no¬ 
tabantur  saepe  eruptiones,  febres  malignas  et 
contagiosas  comitantes,  quae  Ecthymata,  E- 
rythemata,  Exanthemata,  &c.  nominatae  sunt. 
Eortuita  tamen  haec  nomina  contingere  po¬ 
tuerint,  aut  ad  diversas  formas  pertinere, 
quas  in  variis  hominibus  idem  morbus  as¬ 
sumit. 

Non  mihi  tamen  in  animo  longum  sermo¬ 
nem  de  hac  re  ordiri,  et  propter  obscurita¬ 
tem,  et  propter  leve  prae  aliis  momentum 
quod  ad  veram  utilitatem. 

NOMEN  MORBI. 


Est  Blacciae  Rhazis;  Variola  Cholerica 
Avicennae;  Bothor  bovillae  Arabum,  quia 
pecora  ei  obnoxia  credebantur,  et  ab  iisdem 
Tersae  quoque  nominabatur.  Apud  primos 
Europae  scriptores,  vocabatur  Morbilli.  Res¬ 
titutio  nominis  Rubeolae,  propter  rubrum  co¬ 
lorem  eruptionis  a  traductoribus  Haly  Abba¬ 
tis  accepti,  Sau vagio  tribuenda  est.  In  Ger¬ 
mania  priscum  nomen  adhuc  retinetur,  et  ibi 

* 

Rubeola  idem  ac  Willani  Rosealia  valet. 

f*  ■#  '  > ;  jf  ^  ^ ■ 

■  I  « * >-•  V 

HISTORIA  MORBI. 

*  .  *  *  u  •  t  • 

Primam  dilucidam  historiam  hujus  morbi 
Rhazi  debemus  Galeno  Arabum  habito,  post 
quem  usque  ad  aevum  Sydenliamii,  interreg¬ 
num  extitisse  videtur;  et  hic  obiter  dicere 
licet,  nulli  classi  morborum  unquam  minus 
quam  exanthematis  illuxisse.  Sydenhamius, 
cui,  si  verbis  Gregorii  utar,  plus  quam  ulli 

alii  scriptori  jam  inde  a  Hippocrate  ad  hunc 
diem,  debemus,  tam  eximiam  historiam  Ru- 
beolae  regularis  tradidit,  ut  si  notas,  si  indi¬ 
cia  spectemus,  vix  quidquam  illius  descrip¬ 
tioni  hucusque  adjectum  sit ;  et  eum  rerum 
adeo  observantem,  silentio  praeteriisse  morbi 
speciem  ab  aequaevo  Mortono  anno  1672  sae¬ 
viisse  memoratam,  et  ab  eo  propter  violen¬ 
tiam  Pestem  Mitiorem  recte  nominatam, 
jure  miramur.  Speciem  quoque  anomalam 
anno  1674,  grassantem  eum  tam  breviter  at¬ 
tigisse,  aegerrime  ferendum  est. 

r.nuibxiJ  ,r  ff  f  jjfi/l  /  f '  ‘  ‘lAdKrii/ 

Compluribus  rebus,  Sydenhamii  praesertim 
silentio,  et  agendo  ut  eos  Scarlatinae  assimi- 
laret,  prohiberi  videmur  ne  Mortoni  Morbil¬ 
los  Epidemicos  et  vere  Malignos  eosdem  ac 
Rubeolam  judicemus.  Posteriores  tamen  et 
recentes  contagiones,  et  notitia  nostra  Ru- 
beolam  et  Scarlatinam  esse  morbos  discretos, 
a  specialibus  contagibus  inter  se  diversis,  ori¬ 
entes,  et  alia  aliam  partem  corporis  male  ha¬ 
bentibus,  hanc  opinionem,  ut  spero,  dele¬ 
runt,  et  simul  effecerunt  ne  opus  sit  ut  Mor- 

toni  theoriam  animadvertam.  Supervacane¬ 
um  foret,  varias  contagiones  diversis  tempo¬ 
ribus  saevientes,  singulatim  exponere.  Quae 
harum  Plymuthae  anno  1742  evenit,  de  qua 
Huxham  *  pauca  scripsit,  speciem  supra  me¬ 
moratam  retulisse  videtur.  Uti  ostendam 
morbum  a  Watsono,  in  quarto  volumine  libri 
cui  nomen,  “  Uondon  Medical  Observations 
“  and  Inquiries,”  descriptum,  a  Willano  et 
Batemanno  Scarlatinam  perperam  vocari, 
verba  Armstrong  quae  mihi  et  placent  et  co¬ 
arguunt,  optime  proferam.  “  Dr  Willan  at- 

* 

“  tempted  to  shew  that  Sir  William  Watson 
“  mistookthe  ScarletFever  for  the  Measles  ; 
“  but  the  ground  of  his  objection  is  perfect- 
“  ly  untenable,  and  it  is  to  be  regretted  that 
“  this  able  physician  should  have  advanced 
“  so  vague  an  opinion  on  the  subject.  Among 
“  numerous  proofs  that  might  be  adduced  in 
“  support  of  the  accuracy  of  Sir  William 
“  Watson’s  judgment,  it  is  enough  to  men- 
“  tion,  that  the  peculiar,  sloughy  sore  in 


*  Huxham  de  Aere  et  Morbis  Epidemicis. 

44  the  throat,  which  attends  all  the  aggra- 
44  vated  forms  of  the  ardent  Scarlatina,  was 
44  absent  in  the  disease  that  he  has  describ- 
44  ed ;  indeed,  the  two  most  prominent  pecu- 
44  liarities  of  the  Epidemic,  the  early  appear- 
44  ance  of  the  Eruptive  Eever,  and  the  putrid 
44  symptoms  of  the  last  stage,  I  have  myself 
44  sometimes  witnessed  ia  the  Measles.” 

r'  “#*•'*  V  J 

Doloris  est  contagiones  quas  Mortono  et 
Watsono  videre  contigit,  Putridam  Rubeo- 
lae  speciem  ab  iis  judicari.  De  horum  poste¬ 
riore,  scriptor  modo  citatus  dicit:  44  This 
44  defect,  however,  was  interwoven  with  the 
44  pathology  of  the  times,  and  is  not,  there- 
44  fore,  strictly  his  own.  So  far  have  we  ad- 
44  vanced  since  then,  that  no  correct  writer 
44  would  now  call  any  disease  putrid,  the  pri- 
44  mary  symptoms  of  which  were  highly  in- 
44  flammatory.” 

De  epidemia  Glasguae  vulgo  grassante,  cu¬ 
jus  historiam  Watt  medicus  ejusdem  urbis 
memoriae  tradidit,  paucas  animadversiones 

lubens  protulissem.  Ad  hoc  faciendum,  eo 
magis  propter  vim  morbi  lethalem  incitatus 
sum,  nulli  antecedenti  contagio  secundum. 
Recentia  cladis  et  fides  scriptoris,  si  dees- 
sent  alia  documenta,  benignam  speciem  et 
malignam  coarguunt.  Frustra,  tamen,  hoc 
volumen  quaesivi. 

Nolo  praefationem  ad  finem  perducere, 
prius  quam  de  re  notatu  digna  a  scriptore 
modo  memorato  primum  patefacta,  mentio¬ 
nem  fecero.  In  appendice  libri  quem  de  per¬ 
tussi  scripsit,  observationibus  referta  de  Va¬ 
riolae  et  Rubeolae  mortalitate  comparativa, 
traditur.  Rem  nullo  ornatu  narrabo,  unius 
et  alterius  scriptoris  auctoritate  adjecta. 

Res  ita  se  habet. — Parochiarum  archiva 
cum  scrutaretur  ut  de  quibusdam  ad  per- 
tussim  pertinentibus,  certiorem  sese  faceret, 
consternatus  et  spe  destitutus  reperit,  nume¬ 
rum  eorum  qui  post  vaccinationem  expertam, 
intra  annum  decimum,  extremum  diem  obie¬ 
rant,  minime  decrevisse  ;  etsi  eorum  qui  Va- 

riola,  decem  annis  novissimis  decesserant, 
numerus  quadruplo  minor  quam  decennio 
praecedente  fuerit.  Causam  hujus  rei  inve¬ 
nire  cupiens,  omnium  tabularum  illius  urbis 
(Glasguae)  inquisitionem  exactam  impiger  in¬ 
choavit,  unde  decemplicem  numerum  libero¬ 
rum,  a  vaccinationis  introductione  Rubeola 
interiisse,  constabat.  His  de  causis  colligere 
cogebatur,  mutationem  aliquam  in  corpore  a 
variola  necessario  nasci,  efficientem  ut  qui  ea 
laborarunt,  melius  quam  alii  Rubeolam  postea 
sustineant. 

Gilbertus  Blane,  miles,  capitis  noni  Medico- 
Chirurgici  Diarii  Supplemento,  apud  4tae  vo¬ 
luminis,  paginam  466 tam,  de  utilitate  mag¬ 
na  e  vaccinatione  generi  humano  preveniente 
loquens,  dolorem  testatur  inveniendo  esse 
quae  utilitatem  ejus  in  dubium  vocarent. 
Quamvis  non  adeo  usque  Londini  quam  Glas¬ 
guae  vaccinatio  excoleretur,  quaerendo  reperit 
quanto  minor  eorum  qui  variola,  tanto  majo¬ 
rem  esse  numerum  eorum  qui  Rubeola  periis- 
sent.  Eorum  qui  intra  decennium  1813 

annum  antecedens,  extremum  diem  Rubeola 
laborantes  obierant,  numerus  duplicatus  erat, 
cum  eorum  qui,  decennio  praecedente,  Vario¬ 
lae  cesserant,  ad  dimidium  redactus  esset  *. 

liy 'j  Jfjff  1  *■'!  f  P*  'i  '  V  *  f  '  .  «/  i  .  '  f  '  •»  ig  ;  ’.J 

Hanc  annotationem  adjicit, — Dr  Stranger, 
infantium  expositorum,  prochotrophii  medi¬ 
cus,  Societatem  Medico-Chirurgicam  certio¬ 
rem  fecit,  duos  tantum  mortuos  esse  e  131, 
qui  Rubeola  post  vaccinationem  tentali  essent, 
se,  archivis  inquisitis,  comperisse.  Ex  131 
qui  Rubeola  post  Variolam  laborarant,  11,  ut 
in  iisdem  tabulis  repertum  est,  morbo  con¬ 
fecti  sunt.  Hoc  quantum  est,  monstrat,  ni¬ 
hil  vaccinationem  nocere. 

Macgregor,  asyli  regii  militaris  Schelsegte 
chirurgus,  in  tractatu  quinto  volumini  ejus¬ 
dem  diarii  inserto,  de  morbis  ab  asylo  pri- 


*  Vide  etiam  Henrici  medici  Mancuniensis  epistola¬ 
rum  ad  Marcetum  medicinae  doctorem  exaratarum  ex¬ 
cerpta  quinto  volumini  ejusdem  diarii  inscripta  de  Ru¬ 
beola  raptis. 

mum  instituto,  anno  1804,  ad  kalendas  Ja¬ 
nuarii,  anno  1814,  liberos  male  habentibus, 
quaedam  memorans,  ait,  ipsum  munere  chi¬ 
rurgi  in  illis  aedibus  perfugium  plurimis  in¬ 
fantibus  praebentibus,  per  decem  annos  et 
amplius,  functum,  ad  hanc  sententiam  per¬ 
venisse,  Rubeolam  non  magis  lethalem  vacci- 
natis,  nec  quidem  acriorem  contegisse,  quam 
iis  qui  variola  laborarant. 


DEFINITIO  RUBEOL^E. 

*  -  i  i  ’|  ./  |  }  •'  v  V  I  1  <  f  'i  "  '  4' 

Ad  ordinem  Exanthemata  Culleni  et  Wil- 
lani  pertinet,  quamvis  diverse  hanc  morbo¬ 
rum  classem  egregii  hi  medicinae  professores 
definiunt.  Ille  in  Nosologia  Rubeolam  inter 
exanthemata  ponit,  quippe  contagiosam,  ho¬ 
minem  per  vitae  decursum  semel  tantum  cor¬ 
ripientem,  febre  eam  scilicet  eruptionem 
praecedente.  Hic  in  ordine  Exanthemata 
eruptiones  collocat  Anglice  “  Rashes”  vulgo 
nominatas,  maculas  nempe,  externa  specie  et 
magnitudine  inter  se  dissidentes,  sed  de  fe- 

bris  aut  contagii  praesentia,  morbi  spatio  aut 
terminatione,  nullam  mentionem  facit. 

MTi'- LUL.Z»  *.  :  "  i  l  l  i/ /3l  'n*  -Ui  :  - '%"A  X  s 

DE  RUBEOLA  VARIETATIBUS. 

Duas  species  Cullenus  commemorat,  Ru- 
beolam  vulgarem  et  Variolodem;  hic  tamen 
morbus  longe  diversus  est,  ad  Ordinem  Ve¬ 
siculae  Batemanni  pertinens,  a  quo  Herpes 
Phlyctaenoides  appellatur.  Rubeolam  vul¬ 
garem  in  tres  species  Cullenus  distribuit. 

A 

Quae  sequitur  tamen  distributio,  primam  spe¬ 
ciem  tantum  Culleni  complectens,  a  scripto¬ 
ribus  fere  recipitur.  I.  Rubeola  vulgaris  seu 
Morbilli  regulares,  qualis  videtur  morbus, 
nullo  casu  adverso  solitum  decursum  mutan¬ 
te.  II.  Rubeola  Anomala,  Morbilli  Ano¬ 
mali,  Morbilli  Epidemici #,  vel  Rubeola  Pu¬ 
trida,  has  formas  morbi  complectens,  queis 
solitus  cursus  impeditur :  et  III.  Rubeola 


*  Morton,  Huxham, 

Anginosa,  vel  Rubeola  Cynanche  stipata. 
Duae  varietates  praeter  has,  a  Willano  prae¬ 
sertim  notantur,  Rubeola  sine  Catarrho ;  haec 
tamen,  ubi  nec  febris  nec  oculorum  suffusio 
adsunt,  Rubeolae  febrilis  metum  non  adimit ; 
menses  complures,  vel  quoque  duo  ipsi  anni 
inter  eam  et  quae  subsequitur  Rubeolam  fe¬ 
brilem,  intercedere  visi  sunt.  Rubeola  Ni¬ 
gra,  quae,  sub  eruptionem  decedentem,  pur- 
puro-cinereum  colorem  cito  assumit.  Hoc 
phenomenon,  etsi  parentes  perterret,  prorsus 
innoxium  est,  et  octo  vel  decem  dierum  spa¬ 
tio  evanescit. 

Rubeolam  regularem  et  irregularem  operis 
mei  instituti  fines  decrevi.  In  secundo  ca¬ 
pite  voluminis  quinti  Edinensium  de  Medi¬ 
cina  Tractatuum,  Rubeolae  anginosae  historia 
satis  exacta  reperiri  potest. 

Signa  quae  Rubeolam  vulgarem  comitantur, 
propriis  meis  observationibus,  Novi  Edin- 
burgi  jDispensario  cum  praesto  adessem,  cog¬ 
nitis,  partim  profero ;  et  ea  describam  sicut 

apud  infantes  videntur,  nos  siquidem  tenera 
aetate  hic  morbus  fere  aggreditur ;  non  prop- 
terea  quod  tunc  magis  quam  aetate  provec¬ 
tiore  ei  obnoxii  sumus,  sed  quia  aetatem  viri¬ 
lem  vix  attingere  possumus  priusquam  in 
morbum  tam  facile  contractum  incidamus. 
Quidam  arbitrati  sunt,  adultos  aegrius  quam 
infantes,  Rubeolam  perferre.  Habitus  corpo¬ 
ris  formati  signa  in  iis  aliquanto  levare,  et 
vitae  institutio  nonnihil  valere  forsitan  possit, 
sed  medendi  ratio  fere  eadem  est.  Morbum 
plerumque  gravidae  bene  sustinent.  Foetus 
quoque  in  utero  sine  injuria  Rubeola  teneri 
potest ;  quidam  enim,  eruptione  adhuc  ma¬ 
nente,  in  lucem  prodierunt. 

Hic  morbus  contagione  excipitur,  et  fere 
circa  quartum  vel  quintum  annum.  Mense 
Januario,  secundum  Sydenhamium,  vulgo 
grassari  incipit,  et  usque  ad  aequinoctii  verni 
accessum,  plus  plusque  indies  vulgatur ;  hoc 
tempore  ad  summam  perventum  est,  et 
deinde  iisdem  passibus  decrescit,  sub  me¬ 
diam  aestatem  omnino  discedens.  Nullum 

tamen  aeris  statum  morbillosum  existere,  se¬ 
rio  vult  Willanus,  qui  ait,  huic  rei  per  com¬ 
plures  annos  sese  attento  animo  studentem, 
asserere  posse,  initio*  progressui  et  remissioni 
hujus  morbi,  ejusmodi  tempora  minus  adesse. 
Mensibus  Novembre  et  Decembre,  ut  ait 
idem,  saepius  contagiosus  est,  vere  prope- 
modum  quiescit,  et  media  aestate  late  iterum 
diffunditur. 


SIGNA  RUBEOLiE  REGULARIS. 

Febris  quae  Rubeolam  regularem  conse¬ 
quitur,  est  Synocha  Culleni.  Signa  cattar- 
rhalibus  destillationi  similibus,  vel  tussi,  e  fri¬ 
gore  orientibus,  hic  morbus  praenunciatur. 
Calor  corporis  augetur;  durus  et  celer  fit 
pulsus ;  lingua  albida,  humida  et  circa  mar¬ 
ginem  praeter  solitum  rubra ;  oculi  languidi, 
madentes,  aliquanto  suffusi,  palpebris  parum 
turgidis.  Nares  e  quibus  fluit  humor  tenuis 
crebrum  sternutamentum  excitans,  saepe  fri¬ 
cat  aeger.  Est  quoque  frequens  arida  tussis, 

non  sine  raucitate  et  dyspnoea,  saepe  cum  as¬ 
peritate  vel  levi  gutturis  dolore.  Lassitudo ; 
anxietas,  somnolentia  maxima  ;  soni  et  lucis 
intolerantia  ;  frontis  dolor  vel  gravitas ;  ano¬ 
rexia  ;  nausea  ;  vomitus  ;  diarrhoea ;  dejec¬ 
tiones  subvirides  in  dentientibus,  signa  ad¬ 
sunt.  Lecto  quoque  nocte  stratus  jactat  se 
aeger,  dormiens  ingemit  fortasse  et  suspirat. 
Subsultus  tendinum,  spasmi  membrorum,  in¬ 
terdum  delirium,  saepius  coma,  morbo  gra¬ 
viori  superveniunt :  hoc  quidem  signum  Ru- 
beolam  toties  comitatur  ut  a  quibusdam 
medicinae  professoribus,  inter  ejus  indicia 
numeretur.  Omnia  signa  ingravescunt  donec 
efflorescentia  erumpit,  quae  quarto  die  ple¬ 
rumque  manifesta  fit,  e  maculis  constans  pu- 
nicei  coloris,  pulicum  morsus  referentibus, 
fronti,  faciei  et  collo  conspersis,  in  fasciculos 
confertis ;  increscunt,  digitis  admotis  perci¬ 
piendae,  sed  sensum  oculorum  eludentes,  et 
pectus,  abdomen,  partesque  extremas  postea 
afficiunt.  Vesiculae  lymphaticae  et  miliaria?, 
ubi  efflorescentia  in  summo  est,  diversis  par¬ 
tibus  corporis  videntur.  Maculis  rubris, 

earum  quae  supra  descriptae  sunt  speciem  re¬ 
ferentibus,  sensum  asperitatis  in  thorace,  se¬ 
cundum  Willanum,  facientibus,  fauces  operi¬ 
untur,  et  raucitatem  a  catarrhali  inflammatione 
primaria  proficiscentem,  adaugent. 

Figuram  earum  semilunarem,  de  qua  men¬ 
tionem  faciunt  Willanus  et  Batemannus,  nun¬ 
quam  mihi  contigit  videre.  Mei  ipsius  ex¬ 
perientia  adeo  modica  est  ut  fidem  hujus  ob¬ 
servationis  suspectam  recte  habuerim  ;  caete- 
rum  amicus  meus  Dr  Zuckerbecker,  vita  nu¬ 
per  defunctus,  juvenis  summo  acumine  et  se¬ 
dulitate  praeditus,  in  dissertatione  inaugurali, 
idem  sese  experiendo  didicisse  ait. 

Ubi  primum  prodit  eruptio  et  colore  ame¬ 
thystino  se  induit,  signa  febris  et  superficiei 
corporis  calor  increscunt,  potius  quam,  ut  in 
Variola  levantur,  et  ita  usque  ad  desquama- 
tionem  perstant,  ubi  leviora  evadunt ;  ita  ta¬ 
men  non  semper  evenit,  febris  quippe,  efflo¬ 
rescentia  et  signis  eam  comitantibus  remotis, 
saepe  augetur.  Tussis  quoque  et  dyspnoea 

increscunt,  humoris  oculos  versus  fluxus, 
somnolentia,  et  anorexia,  perstant.  Vomi¬ 
tum  vidi,  etsi  eruptione  prorumpente,  Sy- 
denhamius,  Burserius,  Sauvagius,  &c.  eum 
desinere,  ferunt.  Quinto  die  efflorescentia 
maxime  vivida  est,  et  si  pleni  corporis  aeger 
est,  hoc  tempore,  vel  eruptione  finita,  signa 
catarrhalia  facile  graviora  fiunt,  vel  in  acu¬ 
tam  inflammationem  transeunt. 

Morbus  in  summo  nunc  dicitur  esse,  sig¬ 
nis  violentis  pedetentim  remittere  incipienti¬ 
bus  ;  sonum  et  lucem,  primum  adeo  intole¬ 
rabilia,  aeger  nunc  nihili  facit,  minuitur  cibi 
fastidium.  Die  sexto  vel  septimo,  efflores¬ 
centia  a  facie  evanescere  incipit,  dum  in 
trunco  et  partibus  extremis,  immutata  per-, 
manet.  Octavo  die,  a  facie ;  et  nono  ab  om¬ 
ni  corpore,  cum  febre  penitus  discedit,,  cor¬ 
pus,  secundum  Sydenhamium,  quasi  furfure 
obductum,  relinquens.  Hoc  fere  tempore, 
si  non  antea,  supervenit  diarrhoea,  per  ali¬ 
quot  dies  molesta. 

RUBEOLA  IRREGULARIS,  SEU  MA¬ 
LIGNA. 

Formam  typhoidem  haec  species  plerum¬ 
que  ostendit,  pulsu  exili,  celeri  atque  debili, 
virumque  maxima  prostratione  indicatam. 
Watsono  auctore,  qui  hujus  varietatis  histo¬ 
riam  perspicuam  prodidit,  et  cujus  in  gra¬ 
dum  primum  et  secundum  distributio,  ab 
Armstrong,  divisio  pathologica  eximia  habe¬ 
tur,  pulsu  debili,  parvo  et  celeri,  summa 
anxietate,  oppressione  et  inquietudine  mag¬ 
na,  lingua  foeda,  faucium  rubore,  siti  vehe¬ 
menti,  Ophthalmia,  tussi  sine  excreatione,  et 
dyspnoea,  denotatur.  Secundo  die  post  mor¬ 
bi  impetum,  corpus  efflorescentia  operitur: 
hac  circa  quartum  vel  quintum  diem  disce¬ 
dente,  tussis,  anxietas  et  dyspnoea,  augentur, 
et  diarrhoeae  vel  delirii  accessus,  mortem 
adesse  testantur.  Os,  gingivae  et  genae  foe¬ 
dis  ulceribus  saepe  corripiuntur,  et  viscerum 
abdominalium,  pulmonis  et  aliarum  partium 
corporis  inspectio  frequenter  patefacit.  Non- 

nulli  morbo  superstites,  vel  sex  ipsis  hebdo¬ 
madis  post  ejus  decessum,  debilitate  inse- 
quente  abripiuntur.  Hujus  noxae  funestae 
ejusmodi  signa  sunt,  unde  llubeolam  putri¬ 
dam  nomen  verisimile  est  accepisse. 

r  .  . .  -V.  .  .M.  >  -  ;  ■  ■.  «.'.i,  ,  - 

DIAGNOSIS. 

Signis  catarrhalibus  quibus  incipit,  et  pa¬ 
pularum  eruptione  eam  subsequente,  adeo 
luculenter  Ilubeola  denotatur,  uti  hoc  cum 
aliis  exanthematis  haud  facile  artis  medendi 
peritus  confundat.  Huic  cum  Scarlatina 
quaedam  signa  communia  sunt,  et  quoniam 
ratio  medendi  huic  idonea,  illi  multifarie  in¬ 
epta  est,  plurimum  interest  ut  alteram  ab  al¬ 
tera  distinguere  possimus. 

Signis  catarrhalibus,  huic  morbo  quidem 
necessariis,  Ilubeola  semper  incipit ;  scilicet 
oculorum  rubore  et  lacrymatione,  sternuta¬ 
mento,  raucitate,  tussi,  dyspnoea,  &c.  Haec 
signa  scarlatinae  plerumque  desunt,  ei  saltem 

minime  necessaria  sunt,  et  pro  his,  signis 
cynanches  vel  anginae,  incipit.  Quae  comita¬ 
tur  febris  fere  ardentior  est,  et  corporis  in 
scarlatina  aestus  multo  major.  Citius  quo¬ 
que  videtur  eruptio,  secundo  nimirum  vel  ter¬ 
tio  die ;  cum  in  Rubeola  quarto  fere  vel  se¬ 
rius.  Species  quoque  eruptionis  notatu  digna 
est :  in  Rubeola  e  papulis  iisdemque  leviter 
eminentibus  constat,  cum  in  scarlatina  maculis 
vel  pustulis,  coloris  rutili,  plerumque  coales¬ 
centibus.  Harum  denique  affectionum  se¬ 
quelae  valde  inter  se  dissident ;  quippe  scar¬ 
latinam  fere  subsequuntur  anas  arca,  et  aliae 
interdum  effusiones  hydropicae,  et  nonnun- 
quam  hydrocephalus  acutus.  Scarlatinae 
quidem  qualitas  peculiaris  est,  ut  ad  effusio¬ 
nes  serosas  sit  maxime  proclivis.  E  contra¬ 
rio,  cum  per  totum  Rubeolae  decursum,  de¬ 
terminatio  ad  pulmones  magna  sit,  ita  vel  ad 
pneumoniam,  vel  si  corporis  conditio  prava 
est,  ad  ipsam  phthisin  pulmonalem,  admo¬ 
dum  proclivis  est.  Alia  indicia  esse,  haud 
ignoro ;  haec  tamen  mihi  satis  videntur,  qui¬ 
bus  affectionis  speciem  distinguere  possimus. 


DE  RUBEOLA 


21 


Parum  periculi  est  ne  Rube  olam  cum  Va¬ 
riola  confundamus.  Cum  in  scarlatina,  tum 
in  variola,  signa  catarrhalia  adesse  non  ne- 
cesse  est.  Hujus  initium  stomachi  dolore 
stipatum  est,  ubi  premitur  aucto  et  vomitu, 
quae  inter  Rubeolae  initia  non  observantur. 
Praeter  haec,  in  variola  e  pustulis  pro  papu¬ 
lis  constat  eruptio ;  quinto  quoque  die  abit 
febris,  et  pro  desquamatione  crustatae  dece¬ 
dunt  pustulae,  scilicet  pus  exsiccatum  et  non 
cutis  desquamata.  Satis  sunt  haec  notae,  mea 
opinione,  ut  horum  malorum  alterum  ab  al- 

4 

tero  distinguamus. 


CAUSA  EXCITANS. 


Contagionem  aut  virus  speciale  esse  cau¬ 
sam  excitantem  Rubeolae,  res  notissima  est. 
Ejus  naturam,  proprietates  et  agendi  ratio¬ 
nem,  nos  ignorare  necesse  est,  quia  nostros 
sensus  ipsa  contagio  latet,  et  effectibus  tan¬ 
tum  innotescit.  Eundem  hominem,  ad  in- 

star  contagionum  aliarum  specialium  multa¬ 
rum,  semel  tantum  per  vitae  decursum,  ple¬ 
rumque  aggreditur.  Bis  eidem  evenisse,  fir¬ 
miore  auctoritate,  ut  reor,  comprobatum  est, 
quam  ut  de  eo  dubitetur  *.  An  per  lympha¬ 
ticas  subcutaneas  absorbeatur,  an  in  corpus 
per  pulmones  virus  recipiatur,  incertum  est. 
Posteriore  hac  ratione  id  recipi,  verisimile 
est,  siquidem  per  actionem  ejus  membrana 
mucosa  pulmonis  prima  afficitur,  quod  signis 
catarrhalibus  quibus  semper  hic  morbus  in¬ 
cipit,  confirmatur.  Haec  signa  quoque  levi¬ 
ora  sunt  ubi  per  inoculationem  Rubeola 
transfertur,  forsitan  quia  primitus  pulmoni¬ 
bus  contagio  tum  non  admovetur.  Rubeo- 
lae  in  sanguinem  aegri  inoculatione  propaga¬ 
tio,  plane  ostendit,  contagionem,  utcunque 
recipiatur,  cum  fluidorum  massa  circulante 
revera  commisceri.  Sanguineos  denique  et 
plenos,  pejus  quam  debiles,  haec  contagio 


*  Vide  “  Transactions  of  a  Society  for  the  improve- 
ment  of  Medical  and  Chirurgi cal  Knowledge,”  et  ibi  ad 
pag.  258,  vol.  S.  tractatus  duos  auctore  Baillie. 

habere  videtur ;  qua  de  causa  fortasse,  spe¬ 
ciem  putridam  Rubeola  raro  ostendit. 


CAUSA  PROXIMA. 

Quum  signa  catarrhalia  pars  praecipua  hu¬ 
jus  morbi  sint  manifeste,  quum  signorum 
violentiae  periculum  fere  connectatur,  et  haec 
sublevando  curatio  potissimum  constet,  colli¬ 
gere  licet,  causam  proximam  Rubeolae  esse 
inflammationem  specialem  membranae  mu¬ 
cosae  pulmonis,  signa  catarrhalia  afferentem, 
et  demum,  id  est  die  quarto  vel  quinto,  prop¬ 
ter  naturam  ejus  peculiarem,  et  connexionem 
inter  membranam  mucosam  et  cutem,  papu¬ 
larum  eruptionem  concitantem.  Secundum 
hunc  conjectum,  febris  comitans  inflamma¬ 
tioni  catarrhali  primariae  tribuenda  est,  pe¬ 
rinde  ac  quae  ullam  phlegmasiam  comitatur, 
inflammatione  inducitur.  Ita  quoque  cau¬ 
sam  explicamus  quare  efflorescentia  admodum 
vivida  pro  bono  fere  habeatur ;  quum  enim 
affectiones  duae  violentae  raro  in  eodem  lio- 


24 


DISSERTATIO  MEDICA, 


mine  simul  existere  queunt,  ita  eruptio  ube¬ 
rior  signorum  catarrhalium  lenimine  fere  sti¬ 
patur.  Conditionem  quoque  corporis  vege¬ 
tam  plerumque  indicat  cum  ex  altera  parte, 
subitaneus  eruptionis  discessus  infaustus  est, 
quippe  virium  prostrationem  ingentem  indi¬ 
cans,  graviorem  ad  pulmonem  determina¬ 
tionem  denotat,  et  ea  quidem  stipatur. 

SEQUELiE  RUBEOLiE. 

Siquidem  narium,  oris,  laryngis,  tracheae 
'  '  '  '  ’  .  '  '•  '  •  -  .  '  "•••:,  u; 

atque  bronchiorum,  membrana  mucosa  pri¬ 
mitus  inflammatur,  morbos  pulmonis  Ru- 
beolam  plerumque  subsequi,  nihil  miran¬ 
dum  est.  Pneumonia  sequela  usitata  est. 
Phthisis  pulmonalis,  in  diathesi  tenera  et 
scrofulosa,  a  tuberculorum  ante  existentium 
inflammatione,  vel  puris  per  membranam  mu¬ 
cosam  missione,  exoriens,  supervenire  possit. 
Alii  quoque  pulmonum  morbi  acuti  Rubeo- 
lam  interdum  subsequuntur.  Ophthalmia 

f  f'  \  *i  ✓  1  ■-  '<  -  \  ,  *  '  ’  '  •  ■  •  ,  u  .....  .  ,  ,  •  /  -  e-  m  X' 

hujus  morbi  sequela  minime  rara  est,  kiflam- 

mationi  catarrhali  tribuenda,  extensione  nimi¬ 
rum  actionis  inflammatoriae,  a  membrana  pi¬ 
tuitaria  ad  nares  et  tunicam  adnatam,  oculi 
inflammantur.  Nullo  morbo  ad  scrofulam 
major  proclivitas  est,  quam  Rubeolae,  inde 
labii  superiores  et  glandularum  tumores, 
marasmus,  a  glandularum  mesentericarum 
obstructione,  et  aurium  suppuratio,  saepe  se¬ 
quelae  adsunt.  Diarrhoea  quoque  Rubeolam 
crebro  insequitur,  stadii  tamen  provectioris 
nota,  potius  quam  vere  sequela  est.  Ubi 
perdebilia  viscera  relinquuntur,  longa  fit, 
quod  interdum  exitium  affert.  Anasarca,  ali- 
aeque  effusiones  hydropicae,  necnon  hydroce- 
phalus  acutus,  nonnunquam  supervenerunt. 
Notandum  est  tamen,  scarlatinam  multo  sae¬ 
pius  quam  Rubeolam  has  affectiones  sub¬ 
sequi. 


PROGNOSIS. 

Pr/E  caeteris  partibus  artis  medendi,  morbi 
eventum  praedicere,  imprimis  difficile  est  et 

fallax :  sine  longo  usu  quidem,  et  naturae 
studio  indefesso,  id  nunquam  assequi  possu¬ 
mus.  Medicum  idoneum,  ut  apposite  dic¬ 
tum  est,  a  homine  rationali  distinguit,  qui 
utcunque  eruditus,  studiis  fere  dans  operam 
in  conclavi,  aegrotantem,  a  quo  vix  abest  al¬ 
ter,  nunquam  invisit.  Quum  hujus  morbi 
duae  sunt  species,  benigna  et  maligna,  in  sin¬ 
gulis  quarum  signa  salutem  aut  periculum 
aegri  indicantia,  haud  parum  inter  se  diffe¬ 
runt,  de  prognosi  seorsum  dicere  placet. 

Sydenhamius,  de  harum  priore,  usu  diu¬ 
turno  dicens,  Ilubeolam  morbum  valde  inno¬ 
cuum  pronunciat.  Quando,  efflorescentia 
in  conspectum  prodeunte,  modice  et  ex  aequo 
totum  corpus  desudat ;  ubi,  eruptione  inci¬ 
piente,  febris  decrescit,  et  inter  desquama- 

■% 

tionem,  omnino  discedit,  aegrum  a  tussi  et 
dyspnoea  solutum  relinquens;  ubi  solitum 
tempus  eruptio  explet,  et  copiosa  fit  desqua- 
matio,  innocuum  haberi  licet :  caeterum,  ubi 
febris  vehemens,  et  adsunt  signa  pulmones 
laborare  indicantia,  aliter  de  eo  judicare 

oportet.  Inde  majore  periculo  plethorici, 
quam  validi  sed  non  nimium  pleni,  versari 
videntur.  In  qualibet  tamen  diathesi,  febris 
vehemens,  delirium,  coma,  tussis,  arida,  assi¬ 
dua,  dyspnoea  stipata,  eventum  ancipitem 
denotant,  praesertim  si  eruptione  decedente, 
diutius  urgere  perstant,  vel  graviora  eva¬ 
dunt.  Diarrhoea  immodica,  tussis  frequens, 
et  anxietas,  omina  infausta  sunt.  Phthisis 
pulmonalis  a  raucitate  et  tussi  levi,  post  mor¬ 
bi  decessum  manentibus,  haud  raro  initium 
capit ;  praesertim  in  iis  huic  morbo  natura 

«  u ' 

proclivibus,  vel  qui  pulmonis  morbis  antea 
laborarunt. 

In  Rubeola  Maligna, — Si  finem  versus 
cutis  aritudo  abit,  et  modice  insudat  aeger ; 
si  inquietudo  et  anxietas  diminuta  sint, 
et  convalescere  incipit,  tussi  et  dyspnoea 
levatis,  eventum  felicem  sperare  licet.  E 
contrario,  ubi  speciem  typhoidem  sibi  in¬ 
ducit  febris,  signa  deinde  exorientia,  max¬ 
ime  infausta  sunt ;  et  hanc  partem  disser¬ 
tationis  ad  finem  perducam,  nonnulla  eo- 

rum  enumerando ;  scilicet  diarrhoeam  im¬ 
modicam,  dyspnoeam,  delirium,  una  cum 
debilitate  et  oppressione  maxima  ;  ulcera  vel 
gangrena,  quamlibet  partem  corporis  corripi¬ 
entia,  pro  pessimis  semper  habentur. 

^  h nxyj  mr •  > '  a ' v --r i n  ; 

QU.E  CORPORE  SECTO  PATENT. 

De  conditione  morbida,  per  inspectionem 
corporum  eorum  qui  huic  morbo  cesserunt, 
patefacta,  perpauca  notanda  sunt.  Ubi  sub 
eruptione  moritur  aeger,  quod  raro  accidit, 
trachea  et  bronchiorum  rami  majores ;  ea, 

sicut  in  variola,  saepe  adoperta  videntur; 

1  '  ...  „  ,  .  _ 

quae  res,  tussis  post  eruptionem  incrementi 

causam,  satis  explicat.  Ubi  phthisi  pulmo¬ 
nali  mors  tribuenda  est,  tumores  indurati 
pure  et  ulceribus  referti,  in  pulmonibus  de¬ 
teguntur  ;  et  ubi  ventri  tumido  et  febri  hec- 
ticae,  glandulae  mesentericae  obduratae  inve¬ 
niuntur.  In  Rubeola  irregulari,  multo  ma¬ 
jor  ad  gangrenam  proclivitas  est ;  hinc,  in  iis 
qui  Rubeola  maligna  interiisse  memorantur, 

quibusdam  e  visceribus  gangrenam  saepe 
contigisse,  reperimus.  De  Rubeola  putrida, 
ita  scribit  Watson: — “  Of  those  who  died, 
44  some  sunk  under  laborious  respiration, 
44  more  from  dysenteric  purging,  the  disease 
44  having  attacked  the  bowels,  and  of  these 
44  one  died  of  a  mortification  of  the  rectum. 
44  Beside  this,  six  others  died  sphacelated  in 
44  one  or  more  parts  of  the  body.  The  girls 
44  who  died,  most  commonly  became  morti- 
44  fied  in  the  pudendum.” 

j  av  j  U:|  •  ;*  ;• ■ oi .*  4 s&q rm  ites. 

* 

Idem  etiam  memorat  44  Ulcers  which  were 

&  «  O*-  '•*-  1  3  a.  '  JL 

44  sometimes  gangrenous,  on  the  cheeks, 
44  gums,  and  jaws.  In  some  who  died  of  la- 
44  borious  respiration,  and  extreme  debility, 
44  many  strong  adhesions  were  found  between 
44  the  lungs  and  pleura.  The  lungs  were 
44  distended  with  blood,  and  part  of  them 
44  had  begun  to  sphacelate.” 

RATIO  MEDENDI. 

Quoniam  sicut  exanthemata  alia,  certum 
decursum  Rubeola  peragit,  et  uniusmodi 
signis  plerumque  stipatur,  tempore  stato  dis¬ 
cedens,  eam  ullis  remediis  arcere,  non  me¬ 
dico  in  manu  est.  Ejus  est,  igitur,  progres¬ 
sum  observare,  quaecunque  signa  devia  vel 
infausta  exoriuntur,  coercere,  et  quae  ad  fi¬ 
nem  lethalem  perducant,  reprimere.  In  spe¬ 
cie  benigna  et  regulari,  ratio  simplex  est  et 
facilis,  quippe  quod  praecipue  faciamus  opor¬ 
tet,  hoc  est,  ut  pulmonum  affectiones,  hujus 
morbi  terminationem  nimis  crebram,  praeca¬ 
veamus.  In  febre  praecurrente,  vix  quid¬ 
quam  agendum  est.  Si  aeger  prodire  sinitur, 
calidiorem  vestem  sibi  induat,  carendum  est. 
Plerumque  sat  est  ut,  prima  eruptione,  in 
lectum  se  recipiat,  hoc  enim  tussis  sine  aliis 
signis  non  exigit.  Tenuis  tamen  diaeta  sit, 
cibus  et  potus  stimulantes  evitandi  sunt. 
Parvis  dosibus  ricini,  sulphatis  magnesiae 
cum  sennae  infusione,  scammonii,  vel  rhaei 

cum  hydrargyri  submuriate  commisti,  venter 
solutus  teneatur. 

Ubi  primum  celerior  fit  pulsus,  aeger  lecto 
affigendus  est,  et  in  tepidarium  descendat, 
quod  semper  gratissimum  est,  et  perutile  si 
munditiam  alias  negligi  periculum  est.  Ne 
stragula  nimia  sint,  et  cum  aegro  lux  moles¬ 
ta  est,  conclavi  eripiatur.  Quoniam  caeli 
temperies  nimis  frigida  aeque  ac  nimis  calida 
recte  timetur,  quippe  quae  signa  catarrhalia 
maxime  adauget,  vel  quidem  eruptionem  re- 

A 

j icere  potest,  cura  adhibeatur  ut  modica  sit. 
Ita  agere  perge,  donec  ex  toto  febris  decesse¬ 
rit,  et  inceperit  cutis  desquamatio,  quod  fere 

i 

inter  quartum  et  sextum  diem  evenit. 

Inquietudo  febrilis  et  cibi  fastidium  sem¬ 
per,  eruptione  manente,  adsunt.  Si  sitis  sit 
vehemens,  pomis  restinguatur,  malorum  de¬ 
cocto,  cerevisia  tenui,  butyri  et  lactis  sero, 
aqua  frigida  pura,  quae  semper  magis  grata 
est  quam  potiones  mucilaginosae  a  medicis 
praescriptae.  His  addentur  thea  lini,  et  pti- 

sana  aliquantulo  succi  citri  acidula  reddita. 
Potus  cujusque  generis  modice  et  saepius  re¬ 
petitus  detur,  sic  enim  oris  ariditas  subleva¬ 
tur,  sine  stomachum  premendo. 

Ubi  primum  incipit  cutis  desquamatio, 
tepidarium  minime  negligendum  est,  quippe 
quod  pruritum  levat,  et  praeterea,  cute  per 
frictionem  exsiccata,  cubile  a  squamis  fur- 
furaceis  quae  maxime  molestae  sunt  expedi¬ 
tur. 

Hoc  saepe  tempore  supervenit  diarrhoea, 
praesertim  si  primo  adstricta  fuerit  alvus,  ne¬ 
que  coerceri  debet,  nisi  immodica  evadat, 
quod  perrarum  est,  si  per  praecurrens  et 
eruptionis  stadium,  dejectiones  fuerint  regu¬ 
lares.  Si  tamen  ingravescit,  sanguinis  mis¬ 
sione  levetur. 

Quae  in  Rubeola  benigna  agenda  sunt, 
quam  breviter  monstrare  quum  ita  conatus 
sim,  restat  ut  de  specie  graviore,  nempe  cui 
adest  pulmonis  inflammatio,  pauca  absolvam. 

Subito  inter  efflorescendae  initia,  vel  grada- 
tim  per  decursum  ejus,  inflammatio  exoriri 

r _ 

potest.  Signa  attento  animo  observare, 
quam  maxime  necessarium  est,  interdum 
enim  accidit,  ut  prima  eruptione  spiritus  ad¬ 
modum  incitatus  sit,  tussis  frequens,  et  pul¬ 
sus  creberrimus ;  sed  si  diem  crastinum  vel 
biduum  expectemus,  spiritum  sine  sanguinis 
detractione,  commodius  trahi,  reperiemus. 
Hujusmodi  casus,  ut  reor,  Willanus  oblique 
tangens,  ait,  eos  quibus,  propter  dubium, 
vel  quamvis  aliam  causam  eandem  vim  ha¬ 
bentem,  eventum  expectare  placuit,  pulsum 
lentiorem  fieri,  et  spirandi  difficultatem  unius 
diei  finiri  spatio,  comperisse.  Uti  talem  re¬ 
spirationis  conditionem  ab  ea  distinguamus, 
quae  pulmonis  inflammationem  comitatur, 
cura  summa  adhibenda  est ;  nec  hoc  quidem 
admodum  difficile  est,  quippe  quarum  altera 
adeo  varia  est,  ut  spiritum  alias  aegre  alias 
facile  aeger  trahere  videatur ;  dum  alteri  e- 

jusmodi  vices  nunquam  adsunt,  oppressione, 

/ 

nullo  tempore,  adeo  usque  discedente,  ut  ne 
quidem  sentiatur.  Ubi  igitur  thoracis  dolor 

et  exulceratio,  difficultas  spirandi,  anxietas 
et  inquietudo  assidua,  vel  cerebri  inflamma¬ 
tio  specialis,  adest,  sanguinis  detractione,  vel 
secundum  consuetudinem,  vel  locali  opus  est, 
vesicatoriis  adjuta,  quae  maxime  prosunt,  sed 
diutius  manere  non  debent.  Gangrenam  ta¬ 
men,  superficies  vesicatorio  lacerata  saepe  ex¬ 
hibet  :  ubi  primum  igitur,  fusci  vel  lividi  co¬ 
loris  quaelibet  vel  minima  species  sese  ostendit, 
cataplasma  ex  radice  dauci  carotae  vel  rapae 
brassicae  adhibeatur,  vel  panis  et  lactis,  ali¬ 
quanto  pulveris  cretae  ei  consperso.  Si  tussis 
vehemens  et  arida  sit,  pectoralia  demulcen¬ 
tia  adhibendo,  mucilaginosa  scilicet  vel  olea- 
cea,  levetur.  Ad  involvendum  et  corrigen¬ 
dum  sanguinis  acrimoniam,  minus  aliorum 
opinione  valent,  quippe  quae  fauces  illinendo, 
ideoque  ab  acrium  irritatione  tuendo,  vel  e 
pulmone  provenientium,  vel  e  capite  destil¬ 
lantium,  praecipue  agunt.  Nihilo  minus  ut 
ad  metam  optatam  haec  species  perducatur, 
et  ex  toto  decedat  febris,  tussis  saepe  molesta 
manet,  et  aegri  requiem  invadit.  Medicami¬ 
num  opiatorum  auxilio,  quae  hoc  solo  tem- 

pore  tuto  adhiberi  possunt,  haec  penitus  di¬ 
rimi  potest.  Raucitas  quoque,  caeteris  sig¬ 
nis  saepe  superest,  et  usu  cinchonae  summo- 
veatur  *. 

Ubi  subito  retrocedit  eruptio,  ad  balneum 
tepidum  recipiendum  est,  et  dentur  diapho¬ 
retica,  scilicet  ammonia,  camphora  et  anti- 
monialia.  In  capite  de  Rubeola  Anginosa, 
Edinensium  de  Medicina  Tractatuum,  san¬ 
guinis  detractio,  quasi  remedium  efficax  ad 

eam  expellendam,  laudatur.  Cum  raro  ta- 

* 

men  occurrit,  et  fere  sine  ullo  maleficio,  plura 
de  hoc  desino. 

Sententias  diversas,  de  quibus  disceptatum 
est,  et  etiamnum  inter  medicos  ambigitur, 
non  tam  de  utilitate  venam  in  Rubeola  feri¬ 
endi,  quam  de  tempore  ad  id  agendum  ido¬ 
neo,  silentio  praetermittere  nolo.  Sanguinem 


*  Vide  volumen  tertium  libri  cui  nomen,  Essays  and 
Observations,  Physical  and  Literary,  on  the  Use  of  Bark 
in  Hoarseness  after  the  Measles,  by  Dr  Robert  Whytt. 

mitti  necesse  est,  Mortono  auctore,  ubi  per¬ 
ficitur  eruptio,  quo  scilicet  tempore  ad  in¬ 
flammationem  morbus  maxime  proclivis  est. 
Idem  suadet  Sydenhamius,  postquam  disces¬ 
serit  eruptio,  et  dyspnoea  successerint  pneu¬ 
moniae  signa.  Opportunitatem  ejus  ante 
eruptionis  stadium,  laudibus  effert  Mead,  qui 
ait,  periculum  maxime  praecavendum,  pul¬ 
monis  inflammationem  esse*  et  praemature 
huic  non  posse  occurri ;  et  Heberdeni  ac  Cul- 
leni  sententia  est,  pneumoniae  indiciis  nos 
ducibus  uti  debere,  et  venam  quolibet  tem¬ 
pore  tuto  incidi. 

De  liis  qui  inter  initia  morbi  hoc  opportu¬ 
num  esse  statuunt  priusquam  sanguinis  mo¬ 
tus  magnopere  incitatus,  aut  eruptio  facta 
sit,  hoc  tantum  dico,  tale  remedium,  rebus 
ita  se  habentibus,  male  vindicari.  Periculo 
fortuito  prospicere  non  opus  est :  hosti  oc¬ 
curre  instanti.  Alii  scalpello  chirurgico  uti 
cunctantur,  donec  citissimus  fiat  respiratus, 
tussis  frequens,  et  pulsus  creberrimus,  quae, 
prima  eruptione,  saepe  eveniunt ;  sed  si  per 

24  horarum  spatium  commorati  essent,  ne¬ 
cessitatem  hujus  remedii  tentandi  fallacem 
comperissent.  Utcunque  occiderit,  ubi  in¬ 
flammationem  indicant  potius  quam  osten¬ 
dunt  signa,  sanguinis  detractio  localis  solitae 
longe  anteferenda  est.  Quid  si  revalescentis 
sanitatem  moraremur,  vel  sanguinis  detrac¬ 
tione  intempestiva  prorsus  impediremus. 
Ubi  tamen  argumenta  satis  valida  sunt,  un¬ 
de  inflammationem  exis  tere  sciamus,  venam 
sine  mora  incidamus,  depletionis  mensuram 
pro  inflammationis  ratione  et  stadio,  mode¬ 
rantes,  vires  enim  primo  repressae,  in  stadio 
extremo  deficiunt,  et  tunc  summa  circum¬ 
spectione  in  omnibus  tentandis  opus  est. 

Inter  varietatem  malignam  hujus  morbi 
curandum,  ubi  gravis  adest  inflammatio,  de¬ 
pletio  copiosa,  et  remedia  in  Rubeola  benigna 
modo  memorata,  sunt  tentanda.  Ubi  tussis 
molestissima,  et  cum  febre  urgente,  spirandi 
summa  difficultas,  certum  discrimen  indicant, 
et  siquando  sanguinis  detractio, .  et  exhibitio 
opii,  ambigua  videantur,  digitalis  doses  lar- 

gas  praebere  convenit.  Hoc  auxilio,  febris 
et  dyspnoea  levantur,  dum  ex  usu  opii,  effec¬ 
tus  contrarii  saepe  oriuntur*.  Ubi  speciem 
typhoidem  hic  morbus  ostendit,  quaecunque 
infirmant,  sanguinis  praesertim  detractio, 
caute  aut  omnino  nunquam  tentanda  sunt. 
Etsi  enim  signa  pectus  laborare  denotantia, 
tale  auxilium  poscere  videantur,  pulsus  ta¬ 
men  debilis,  et  virium  prostratio  ingens,  eo¬ 
rum  usum  adhuc  fortius  prohibent.  Nostra 
cura  potius  sit  ut  aegrum  medicamentis  toni- 
cis  et  stimulantibus  sustineamus,  et  sympto¬ 
mata  pectoralia  sanguinis  detractione  topica, 
et  vesicatoriis,  levemus,  quae  multis,  Watsono 
auctore,  magno  levamini  erant.  Dentur  vi¬ 
num  Lusitanicum,  cinchona  si  tussis  et  dysp¬ 
noea  mediocria  sint,  tinctura  opii  quae,  si  im¬ 
peditur  somnus,  peropportuna  est,  quippe 
quae  non  solum  requiem  reducit,  sed  ae¬ 
grum  roborat,  et  diaeta  nutriens  sed  tenuis, 


*  Vide  Modern  Practice  of  Phy  sic,  editionem  sextam, 
auctore  Thoma. 

nisi  adsit  cibi  inappetentia,  quando  typhi  sig¬ 
na  ingravescunt. 

Affusioni  frigida  non  desunt  patroni : 
propter  tamen  proclivitatem  ad  pulmonis 
morbos  Rubeolae  proclivitatem,  et  propterea 
quod  per  stadium  febrile,  raro  exitium  affert, 
(morbis  enim  sequacibus  mors  fere  tribuen¬ 
da  est :)  non  eadem  ac  in  morbis  aliis, 
causa  mihi  videtur,  quare  supprimatur  exci- 
/  tatio  febrilis.  Levamen  haud  exiguum  in 
typho  et  Scarlatina  oriundum,  calorem  e  cor¬ 
poris  superficie,  per  aquam  frigidam,  directe 
abstrahendo,  Rubeolse  deficit.  Quoniam  igi¬ 
tur  utilitatem  cernere  nequeo,  qua*  ab  hac 
consuetudine  profectura  est^eeterum  e  con¬ 
trario,  causam  quare  metuatur,  invitus  vel 
eam  ipse  experiar,  vel  ejus  alicui  auctor  ero. 

